|  |  |
| --- | --- |
| Prvi.jpg  |   23. април 2015. **4/15**  |
|  |  |

|  |
| --- |
| **април 2015. године** |
| САОПШТЕЊЕ ЗА МЕДИЈЕ |

**Рeални раст тромјесечног бруто домаћег производа 1,4% за период IV тромјесечје 2014/IV тромјесечје 2013.**

Тромјесечни бруто домаћи производ реално је већи за 1,4% у четвртом тромјесечју 2014. године у односу на четврто тромјесечје 2013. године.

Посматрано по подручјима класификације дјелатности груписаним на ниво А10 у четвртом тромјесечју 2014. године бруто додата вриједност реално је већа у подручјима: *Прерађивачка индустрија (C)* за 7,4%, *Грађевинарство (F)* за 4,9%, *Умјетност, забава и рекреација; Остале услужне активности (R, S)* за 4,3%, *Вађење руда и камена; Прерађивачка индустрија; Производња и снабдијевање ел.енергијом, гасом, паром и климатизација; Снабдијевање водом, канализација, управљање отпадом и дјелатности санације животне средине* *(B,C,D,E)* за 3,7%, док је реално мања у подручјима *Пољопривреда, шумарство и риболов (А)* за 3,5%, *Пословање некретнинама (L) за 0,1%.*

У земљама из окружења забиљежене су сљедеће стопе реалног раста бруто домаћег производа за четврто тромјесечје 2014. године у односу на исто тромјесечје 2013. године и то Словенија 2,4%, Хрватска 0,3% и Србија -1,8%.

Графикон 1. Стопе реалног раста тромјесечног бруто домаћег производа, промјене у односу на исто тромјесечје претходне године

 **Просјечна нето плата у марту 831 КМ**

**Највиша просјечна нето плата у подручју *Финансијске дјелатности и дјелатности осигурања* 1 270 КМ, најнижа у подручјима *Административне и помоћне услужне дјелатности* и *Грађевинарство* 513 КМ**

Просјечна мјесечна нето платазапослених у Републици Српској,исплаћена у марту 2015. године износи831 КМ, а просјечна мјесечна бруто плата 1 340 КМ.

У односу на март 2014. године, просјечна нето плата исплаћена у марту 2015. реално је већа за 2,7%, док је у односу на фебруар 2015. године мања реално за 0,9%.

До смањења просјечне нето плате у марту 2015. у односу на фебруар 2015. дошло је углавном због мањег броја плаћених часова рада остварених у подручјима дјелатности вађење руда и камена и производња и снабдијевање електричном енергијом.

Посматрано по подручјима, у марту 2015. године, највиша просјечна нето плата исплаћена је у подручју *Финансијске дјелатности и дјелатности осигурања* и износи 1 270 КМ. Са друге стране, најнижа просјечна плата у марту 2015. исплаћена је у подручјима *Административне и помоћне услужне дјелатности* и *Грађевинарство* 513 КМ.

У марту 2015. године, у односу на фебруар 2015, највећи номинални раст нето плате забиљежен је у подручјима *Образовање* 8,5%, *Умјетност, забава и рекреација* 5,0% и *Пољопривреда, шумарство и риболов 2*,6%.

Смањење плате, у номиналном износу, забиљежено је у подручјима *Остале услужне дјелатности* 6,7%, *Вађење руда и камена 5*,1% и *Стручне, научне и техничке дјелатности 4*,9%.

 км



Графикон 2. Просјечнe нето платe запослених по мјесецима

**Мјесечна инфлација у марту 2015. године 0,5%**

**Годишња инфлација (III 2015/III 2014) -0,8%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у марту 2015. године у односу на претходни мјесец, у просјеку су више за 0,5%, док су на годишњем нивоу ниже за 0,8%.

Од 12 главних одјељака производа и услуга, више цијене забиљежене су у шест, ниже цијене у три, док су цијене у три одјељка, у просјеку остале на истом нивоу.

Највећи раст забиљежен је у одјељку *Превоз* (2,1%) усљед виших цијена бензина (4,4%), затим у одјељку *Одјећа и обућа* (1,5%) усљед сезонскoг карактера цијена и нових набавки за сезону прољеће/љето. Више цијене забиљежене су још у одјељцима *Храна и безалкохолна пића* (0,4%)и *Становање* (0,4%) највише због завршетка периода акцијских попуста у групи храна, те виших цијена у групи комуналне услуге (3,3%). Нешто блажи раст цијена у марту, забиљежен је у одјељцима *Намјештај и покућство* (0,1%) и *Здравство* (0,1%).

У одјељцима *Комуникације,* Образовање и *Ресторани и хотели* цијене су, у просјеку, остале исте.

Најниже цијене у марту забиљежене су у одјељку *Остала добра и услуге* (0,4%) усљед разних акцијских цијена у оквиру групе производи за личну хигијену (1,0%), а ниже цијене у марту, забиљежене су још у одјељцима *Рекреација и култура* и *Алкохолна пића и дуван* (0,2%)*.*

**Календарски прилагођена индустријска производња (III 2015/III 2014.) већа 3,7%**

**Број запослених у индустрији (III 2015/III 2014.) већи 0,9%**

**Календарски прилагођена индустријска производња** у марту 2015. године у поређењу са мартом 2014. већа је за 3,7%. У подручју *Вађења руда и камена* остварен је раст од 10,3% и у *Прерађивачкој индустрији* раст од 5,0%, док је у подручју *Производња и снабдијевање електричном енергијом, гасом, паром и климатизацији* забиљежен пад од 4,2%. Посматрано према главним индустријским групама по основу економске намјене производа, производња трајних производа за широку потрошњу у марту 2015. године у поређењу са мартом 2014, већа је за 15,1%, енергије за 13,0%, интермедијарних производа за 5,2% и нетрајних производа за широку потрошњу за 2,5%, док је производња капиталних производа мања за 19,5%.

**Број запослених у индустрији** у марту 2015. године у односу на исти мјесец прошле године већи је за 0,9%, у односу на фебруар 2015. године за 0,6% и у односу на просјечан мјесечни број запослених у 2014. години за 0,1%. Број запослених у индустрији у периоду јануар - март 2015. године, у односу на исти период прошле године, већи је за 1,0%. У истом периоду у подручју *Производња и снабдијевање електричном енергијом, гасом, паром и климатизацији* остварен је раст од 5,2%, у подручју *Вађење руда и камена* раст од 3,1% и у подручју *Прерађивачка индустрија* раст од 0,1%.

Графикон 3. Индекси индустријске производње, март 2011 – март 2015. (∅2010=100)

**Покривеност увоза извозом (у периоду I-III 2015.) 60,1%**

У марту 2015. године остварен је извоз у вриједности 213 милиона КМ и увоз у вриједности од 402 милиона КМ.

У оквиру укупно остварене робне размјене Републике Српске са иностранством у марту ове године, проценат покривености увоза извозом износио је 52,9%. Проценат покривености увоза извозом за прва три мјесеца текуће године износио је 60,1%.

У периоду јануар - март 2015. остварен је извоз у вриједности од 583 милиона КМ, што је за 8,2% мање у односу на исти период претходне године. Увоз је, у истом периоду, износио 971 милион КМ, што је за 11,7% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - март 2015. године, највише се извозило у Италију и то у вриједности од 110 милиона КМ, односно 18,8%, те у Србију 77 милиона КМ, односно 13,3% од укупног оствареног извоза.

У истом периоду, највише се увозило из Србије и то у вриједности од 163 милиона КМ, односно 16,8% и из Русије, у вриједности од 127 милиона КМ, односно 13,1% од укупно оствареног увоза.

Посматрано по групама производа, у периоду јануар - март 2015. године, највеће учешће у извозу остварују вјештачки корунд, алуминијум оксид и алуминијум хидроксид са укупном вриједношћу од 36 милиона КМ, што износи 6,3% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 120 милиона КМ, што износи 12,3% од укупног увоза.

хиљ. КМ

2014

2015

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика националних рачуна**Жана Алагићzana.alagic@rzs.rs.ba |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |